Slektens gang

«Slektens gang» eller «Slektens sang» er en norsk sang som ble skrevet av Ole Paus, og først utgitt under navnet «Slektens gang» i 1976 på Paus' konsertalbum I anstendighetens navn. Opptaket ble gjort 18. november 1975 i Chateau Neuf, Oslo.Discogs – Medium: I anstendighetens navn – Ole Paus (1976)

Teksten er en satire på Margrethe Munthes barnesanger.Ole Paus sitt verbale mellomstikk før «Slektens gang» på albumet I anstendighetens navn Paus fremførte sangen i NRK-programmet Hva sier stjernene? (sendt 8. februar 1979)NRK TV – Hva sier stjernene? fra 8. februar 1979

 Musikere og instrumenterI anstendighetens navn – informasjon på omslaget  

Ole Paus: vokal, akustisk gitar
Egil Kapstad: piano
Halvard Kausland: sologitar
Arild Andersen: bass

 Øystein Sundes versjon 

Øystein Sundes versjon er kalt «Slektens sang» og ble utgitt 27. september 1976 på Sundes musikkalbum På sangens vinger.VG – 28. september 1976 side 39 Ole Paus hadde også en sentral rolle på Sundes versjon der Paus spiller rollen som den strenge faren etter at selve sangen er ferdig. Sønnen som fortvilet prøver å få til «Se Norges blomsterdal» på trompet, gjennomgår både kjeft og ørefik før han får det til. På denne innspillingen deltok:

Øystein Sunde: vokal, elektrisk gitar, bass
Ole Paus: spiller den strenge faren på slutten
Fred Nøddelund: trompet
Egil Kapstad: piano
Svein Christiansen: trommer

 Referanser 

Kategori:Sanger fra 1975
Kategori:Øystein Sunde-innspillinger skrevet av andre